# 2026

2023 - 2024 - 2025 - **2026** - 2027 - 2028 - 2029
't Joar **2026** is e geweun joar die begunt ip e dunderdag in de Gregorioansche kalender. 't Is 't 26e joar van 't 3e millennium en van d' 21e êeuwe en 't zeevnste joar van 't decennium 2020-2029.

## Gebeurtenissn

januoari
* 1 - Bulgareye voert den euro in en komt den 21e lidstoat van d' eurozone.
* 1 - Cyprus pakt 't voorzitterschap van de Road van d' Europeesche Unie over.
* 1 - In 't Zwitsers ski-oord Crans-Montana valln te minste 40 dooie deur e brand in e bar (Le Constellation).
* 3 - De Verênigde Stoatn voern luchtanvalln uut ip Venezuela en arresteern de Venezoloansche president Nicolás Maduro.
* 7 - In Minneapolis, Minnesota, Verênigde Stoatn, schiet een ICE-agent (U.S. Immigration and Customs Enforcement) e 37-joarige Amerikoansche vrouwe dôod. In de doaripvolgnde doagn breekn hevige protestn uut over 't incident.
* 10 - D' Iraneesche protestn teegn 't islamitisch regime, die ip 28 december 2025 begost zyn, wordn heviger. 't Internet is al verschillige doagn ofgeslootn. Doarom is 't moeilik vor informoasje deure te krygn vanuut Iran.
* 18 - Achter dat den Amerikoansche president Trump gedreigd hèt met extra invoerheffiengen vo landn die Groenland militair willn steunn, verkloarn acht betrokkn Europeesche landn gezoamelik dat de dreigienge van Trump vo Groenland t' annexeern e gevoarlike negatieve spiroal riskeert en de transatlantische betrekkiengn oundermynt.
* 18 - In Adamuz, in 't zuudn van Spanje, in de provinsje Andalusië, zyn 2 hogesnelheidstreings ountspoord. Der valln minstns 42 dôoie en mêer of 150 gekwetste.
* 19-23 - 't 56e World Economic Forum wordt g'houdn in Davos, Zwitserland.
* 22 - In de marge van 't World Economic Forum in Davos hèn de leiders van e 20-tal landn 't handvest van de Vredesroad (*Board of Peace*) van den Amerikoansche president Donald Trump oundertêkend. De mêeste Europeesche landn doen der nie an mee. D' organisoasje is deur Trump ipgericht vo de vredeshandhoavienge over hêel de weireld te bevordern.
* 27 - D' Europeesche Unie en Indië sluutn e vryhandelsoverêenkomst achter bykan twientig joar ounderhandeln.

februoari
* 5 - Der komt een ende an 't 'New START-verdrag', die strategische kernwoapns tusschn de Verênigde Stoatn en Rusland beperkt.
* 6 t/m 22 - De 25ste Olympische Wienterspeeln wordn g'houdn in Milaan en Cortina d'Ampezzo, Itoalië.
* 8 - Portugeesche presidentsverkiezienge: de socialistische kandidoat António José Seguro wordt verkoozn tout president van Portugal.
* 12 - Achter 613 doagn ounderhandeln, krygt 't Brussels Hoofdstedelik Gewest e nieuwe regerienge. Twêe doagn loater wordt 't beëdigd en Boris Dilliès (MR) wordt de nieuwe minister-president.
* 19 - Den Britschn ex-prins Andrew Mountbatten-Windsor wordt ip zyn landgoed in Sandringham g'arresteerd deur de poliesje, omdat 'n dervan verdacht wordt dat ie een ambtsmisdryf zou gepleegd hèn.
* 23 - Holland krygt e nieuwe regerienge: 't kabinet-Jetten.
* 26 - De regerienge van Pakistan verkloart den oorlog an de Taliban in Afghanistan.
* 28 - De Verênigde Stoatn en Israël lanceern anvalln ip Iran, woarby verschillige hoge Iroansche functionoarissn gedôod wordn, woarounder den hoogste leider Ali Khamenei. Iran lanceert vergeldiengsanvalln teegn Amerikoansche militaire boasissn in de Golf.

moarte
* 2 - De Libaneesche militante groep Hezbollah lanceert anvalln teegn Israël os vergeldienge vo de môord ip den Iroanschn Ipperste Leider, Ali Khamenei.
* 9 - D' Iroansche elite hèt Mojtaba Khamenei, de zeune van de vermôorde ayatollah Ali Khamenei, gekoozn ols nieuwe hoogste leider van 't land.
* 13 - D' Amerikoansche luchtmacht voert e grôotschoalig bombardement uut ip 't eiland Kharg, 't belangrykste olie-exportknooppunt van Iran in de Perzische Golve.
* 24 - 't Iroans ministerie van Buutnlandsche Zoakn lat per brief weetn an de Verênigde Noaties da scheepn die nie geboundn zyn an de Verênigde Stoatn of Israël, deur de Stroate van Hormuz kunn voarn.
* 24 - Parlementsverkieziengn in 't Keunienkryk Denemarkn: De coaliesje van premier Mette Frederiksen verliest heur mêerderheid in 't parlement.

april
* 1 - NASA lanceert d' Artemis II-missie, d' êerste bemande vlucht noa de moane sedert Apollo 17 in 1972.
* 7 - Achter een ultimoatum van den Amerikoansche president Trump over de Stroate van Hormuz, kommn de Verênigde Stoatn en Iran overêen met e woapnstilstand van twêe weekn via bemiddelienge van Pakistan.
* 8 - Israël voert de bombardementn ip Hezbollah in Libanon ip. Der valln e goeie 300 dôo en mêer of duusd gekwetste.
* 10 - De bemannienge van Artemis II kêert mè succes were noa d' eirde en stort veilig nere in de Stilln Oceoan dichte by San Diego.
* 12 - Parlementsverkieziengn in Hongareye: D' Hongoarsche oppositiepartie Tisza, ounder leidienge van Peter Magyar, wint de verkieziengn, woarmee dat er een ende komt an 16 joar Fidesz-KDNP-regerienge van premier Viktor Orbán.
* 19 - Parlementsverkieziengn in Bulgareye: Progressief Bulgareye, de coaliesje van ex-president Rumen Radev, wint de verkieziengn mè 44% van de stemmn en e mêerderheid van de zetels.

meie
* 1 - De Verênigde Arabische Emiroatn verloatn den OPEC, achter zes decennia lidmoatschap.
* 12 - 16 - 't Euroviezje Songfestival 2026 wordt g'houdn in Weenn, Ôostnryk. De Bulgoarsche Dara wint mè 't liedje "Bangaranga". 't Is den êerste ki da Bulgareye 't festival wint.
* 16 - De Weireldgezoundheidsorganisoasje (WHO) roept een ebola-uutbroak in de Democroatische Republiek Congo en Oeganda uut tout een internationale nôodsituoasje ip gebied van de volksgezoundheid.
* 20 - De Verênigde Stoatn kloagn de vroegere Cuboansche president Raúl Castro (94) an vo zyn rolle by 't nereschietn van twi vliegers van e Cuboans-Amerikoansche humanitaire organisoasje in 1996.
* 22 - By een ountploffienge van goaze in e koolmyne in Shanxi, China, zyn te minste 90 mynwerkers gestorvn.
* 26 - E schoolbus mè lêerliengn van e schole vo buutngeweun ounderwys in Buggenhout, rydt teegn e slagboom en komt in botsienge met e tring. Der valln vier dôo, twi joungers, de chauffeur en de begeleidster.

juni
* 8 - E zwoare eirdbevienge met e kracht van 7,8 ip de schoale van Richter treft de Filipynn, de sterkstn van 't land sedert 1990.
* 11 - 't 23e Weireldkampioenschap foetbol goat deure van 11 juni t/m 19 juli in Canada, Mexico en de Verênigde Stoatn.
* 12 - Elon Musk wordt den êerste biljonair ter weireld achter da zyn ruumtevoartbedryf SpaceX g'introduceerd wordt ip de beurze.
* 15 - De Verênigde Stoatn en Iran moakn e vorlopig akkôord bekend vo den Iranoorlog te beëndign en de Stroate van Hormuz t' heropenn.
* 21 - De rechtsche kandidoat Abelardo de la Espriella wint de presidentsverkieziengn in Colombia.
* 22 - Keir Starmer makt zyn oentslag bekend als êerste minister van 't Verênigd Keunienkryk.
* 24 - E zwoare eirdbevienge met e kracht van 7,5 ip de schoale van Richter treft Venezuela.

## Gestorvn

januoari
* 4 - Kamiel Dierckx (84), Vlamschn basketter
* 8 - Astrid Roemer (78), Surinoams-Hollandsche schryfster
* 8 - Wim Van Belleghem (62), West-Vlamsche roeier
* 17 - Rita Smets (96), Vlamsche actrice
* 19 - Valentino Garavani (93), Italioansche modeountwerper
* 30 - Catherine O'Hara (71), Canadees-Amerikoansche actrice

februoari
* 2 - Chris Van den Abeele (61), Vlamsche journalist
* 4 - François Beukelaers (88), Vlamschn acteur en zanger
* 11 - Cees Nooteboom (92), Hollandsche schryver
* 11 - James Van Der Beek (48), Amerikoanschn acteur
* 15 - Robert Duvall (95), Amerikoanschn acteur
* 16 - Billy Steinberg (74), Amerikoansche liedjesschryver
* 17 - Jesse Jackson (84), Amerikoansche predikant, polletieker en burgerrechtnactivist
* 21 - Koos Postema (93), Hollandsche radio- en tv-presentateur
* 27 - Neil Sedaka (86), Amerikoansche zanger
* 28 - Ali Khamenei (86), ayatollah en ipperste leider van Iran

moarte
* 1 - Gary Walker (Gary Leeds) (83), Amerikoanschn drummer en zanger
* 6 - Jan Lenferink (80), Hollandsche radio- en tv-moaker
* 10 - Luc Van der Kelen (77), Vlamsche journalist
* 22 - Lionel Jospin (88), Fransche premier

april
* 11 - Sonja Barend (86), Hollandsche tv-presentatrice
* 17 - Nathalie Baye (77), Fransche actrice
* 19 - Desmond Morris (98), Iengelsche zoöloog, publicist, kunstschilder en tv-presentateur

meie
* 5 - Hans Otten (55), Vlamsche presentateur, tv- en radiomoaker
* 18 - Étienne Davignon (93), Belgische diplomoat, polletieker en oundernemer
* 22 - Paul Weenen (89), West-Vlamschn basketter
* 26 - Martine Prenen (62), Vlamsche presentatrice en journaliste

juni
* 3 - Margriet Hermans (72), Vlamsche zangeresse, actrice, tv-presentatrice en politica
* 10 - Wim T. Schippers (83), Hollandsche programmoaker, stemacteur, schryver en kunstnoare
* 11 - David Hockney (88), Iengelsche kunstschilder
* 18 - François Englert (93), Belgische fysicus en Nobelpryswinnoare

|  |  |
| --- | --- |
|  | Ofbeeldiengn die ier by passn ku je vien in de categorie **2026** van Wikimedia Commons. |